Folketing
2008-05-20

Når jeg kobler de to ting, er det, fordi der var en bestemt uge, hvor SF kunne gå på vandet og mente, at Hizb-ut-Tahrir skulle et vist sted hen, og at vi skulle sørge for at gribe hårdt ind på mange fronter over for dem, der lavede brand i gaden, dem, der brændte containere af, dem, der brændte opgange af, dem, der brændte skoler af. Der kom så et oplæg, som vi var mange der syntes måske ikke var fantastisk godt, men det var da meget godt, at SF trods alt begyndte at tale om de her ting. Så er det så bare, jeg siger, at det har vi ikke hørt noget til siden, og hvorfor hører vi ikke noget til det? Er det, fordi SF har fået kolde fødder? Det er det måske, og det synes jeg bare er brandærgerligt, fordi vi jo egentlig burde stå sammen om den opgave, der er vigtig for os, nemlig at bekæmpe de kriminelle elementer, altså dem, der ikke vil indrette sig efter den lovgivning, vi har. Hvis der skal være nogen mening med lovgivning, skal alle overholde den.